kardosdrur/scandi-wiki huggingface dataset:
Janez Klemenčič

Janez "Jani" Klemenčič (født 21. september 1971 i Jesenice, Jugoslavien) er en slovensk tidligere roer.

Klemenčič vandt (sammen med Sadik Mujkič, Sašo Mirjanič og Milan Janša) bronze for Slovenien ved OL 1992 i Barcelona i disciplinen firer uden styrmand. Det var Sloveniens første OL nogensinde som selvstændig nation. Tredjepladsen blev sikret i en finale, hvor Australien vandt guld, mens USA tog sølvmedaljerne. Han var med i samme disciplin ved både OL 1996 i Atlanta, OL 2000 i Sydney og OL 2004 i Athen, uden den slovenske båd dog vandt medalje ved nogen af disse lege.

Klemenčič vandt desuden en VM-bronzemedalje i firer uden styrmand ved VM 2001 i Luzern, Schweiz.

OL-medaljer 
 1992:  Bronze i firer uden styrmand

Referencer

Eksterne henvisninger 

Roere fra Slovenien
Guido Grabow

Guido Grabow (født 7. oktober 1959 i Leverkusen, Vesttyskland) er en tysk tidligere roer og dobbelt verdensmester, lillebror til Volker Grabow.

Grabow vandt (sammen med sin bror Volker Grabow samt Norbert Keßlau og Jörg Puttlitz) bronze for Vesttyskland ved OL 1988 i Seoul i disciplinen firer uden styrmand. Tredjepladsen blev sikret i en finale, hvor Østtyskland vandt guld, mens USA tog sølvmedaljerne. Han var med i samme disciplin ved OL 1984 i Los Angeles, hvor vesttyskerne sluttede på fjerdepladsen.

Grabow vandt desuden to VM-guldmedaljer i firer uden styrmand, i henholdsvis 1983 og 1985, samt en sølvmedalje i 1986.

OL-medaljer 
 1988:  Bronze i firer uden styrmand

Referencer

Eksterne henvisninger 

Roere fra Tyskland
Personer fra Leverkusen
Volker Grabow

Volker Grabow (født 27. september 1956 i Essen, Vesttyskland) er en tysk tidligere roer og dobbelt verdensmester, storebror til Guido Grabow.

Grabow vandt (sammen med sin bror Guido Grabow samt Norbert Keßlau og Jörg Puttlitz) bronze for Vesttyskland ved OL 1988 i Seoul i disciplinen firer uden styrmand. Tredjepladsen blev sikret i en finale, hvor Østtyskland vandt guld, mens USA tog sølvmedaljerne. Han var med i samme disciplin ved OL 1984 i Los Angeles, hvor vesttyskerne sluttede på fjerdepladsen.

Grabow vandt desuden to VM-guldmedaljer i firer uden styrmand, i henholdsvis 1983 og 1985, samt en sølvmedalje i 1986.

OL-medaljer 
 1988:  Bronze i firer uden styrmand

Referencer

Eksterne henvisninger 

Roere fra Tyskland
Personer fra Essen
Norbert Keßlau

Norbert Keßlau (født 13. juli 1962 i Dortmund, Vesttyskland) er en tysk tidligere roer og tredobbelt verdensmester.

Keßlau vandt (sammen med brødrene Guido og Volker Grabow samt Jörg Puttlitz) bronze for Vesttyskland ved OL 1988 i Seoul i disciplinen firer uden styrmand. Tredjepladsen blev sikret i en finale, hvor Østtyskland vandt guld, mens USA tog sølvmedaljerne. Han var med i samme disciplin ved OL 1984 i Los Angeles, hvor vesttyskerne sluttede på fjerdepladsen.

Keßlau vandt desuden to VM-guldmedaljer i firer uden styrmand, i henholdsvis 1983 og 1985, samt en guldmedalje i otter ved VM i 1989.

OL-medaljer 
 1988:  Bronze i firer uden styrmand

Referencer

Eksterne henvisninger 

Roere fra Tyskland
Personer fra Dortmund
Jörg Puttlitz

Jörg Puttlitz (født 25. august 1952 i Hagen, Vesttyskland) er en tysk tidligere roer og tredobbelt verdensmester.

Pullitz vandt (sammen med brødrene Guido og Volker Grabow samt Norbert Keßlau) bronze for Vesttyskland ved OL 1988 i Seoul i disciplinen firer uden styrmand. Tredjepladsen blev sikret i en finale, hvor Østtyskland vandt guld, mens USA tog sølvmedaljerne. Han var med i samme disciplin ved OL 1984 i Los Angeles, hvor vesttyskerne sluttede på fjerdepladsen.

Puttlitz vandt desuden to VM-guldmedaljer i firer uden styrmand, i henholdsvis 1983 og 1985, samt en guldmedalje i otter ved VM i 1989.

OL-medaljer 
 1988:  Bronze i firer uden styrmand

Referencer

Eksterne henvisninger 

Roere fra Tyskland
Personer fra Hagen
VM i landevejscykling 2019 – Enkeltstart (herrer)

Herrernes enkeltstart ved VM i landevejscykling 2019 blev afholdt onsdag den 25. september 2019 i Harrogate, Storbritannien. Ruten var 54 km lang. Det var den 26. udgave af mesterskabet og det blev vundet af australske Rohan Dennis for andet år i træk.

Hold og ryttere

Danske ryttere 
 Martin Toft Madsen
 Kasper Asgreen

Resultater

Eksterne henvisninger 

 

Enkeltstart (herrer)
Sutteflaske

En sutteflaske er en flaske med en sut til at drikke direkte af. Sutteflasken anvendes typisk af babyer og unge børn - eller hvis nogen ikke kan eller med besvær drikke fra en kop, for at made sig selv eller bliver madet. Sutteflasken kan også anvendes til at made andre pattedyr end mennesker.

Historisk 
Der er indikationer på at nogle europæere har anvendt sutteflasker i stenalderen fra ca. 5000 f.Kr., da der er fundet små beholdere med små tude. Fra et område i Tyskland; Bayern er der fundet små beholdere med små tude der er dateret til at være fra 1200 f.Kr.-450 f.Kr. - og i disse har man analyseret fedtet til at være fra køer, geder og får.

Kilder/referencer 

Modermælk
Flasker
Børn
Elizabethtown

Elizabethtown kan henvise til:

Stednavne 
 Elizabethtown (Californien)
 Elizabethtown (Illinois)
 Elizabethtown (Bartholomew County, Indiana)
 Elizabethtown (Delaware County, Indiana)
 Elizabethtown (Kentucky)
 Elizabethtown (New York)
 Elizabethtown (New Mexico)
 Elizabethtown (North Carolina)
 Elizabethtown (Ohio)
 Elizabethtown (Guernsey County, Ohio)
 Elizabethtown (Pennsylvania)
 Elizabethtown College
 Elizabethtown (Texas)

Andre anvendelser 
 Elizabethtown (film) – film fra 2004 instrueret af Cameron Crowe

Se også 
 Elizabeth
Boldklubben Hero

Boldklubben Hero var en dansk fodboldklub hjemmehørende i Gladsaxe i København.

Historie 
Klubben blev grundlagt i den 12. maj 1932 i Borgernes Hus på Søborg Hovedgade. Klubben blev oprindeligt tilmeldt Arbejdernes Boldspil Union, men forlod denne til fordel for Københavns Boldspil Union i 1940. I forbindelse med forbundsskiftet, skiftede klubben også navn til Boldklubben Hero - navnet Hero kom fordi et medlem mente de var helte fordi de skiftede navn og tilhørsforhold, især under besættelsestiden. 23. oktober 1979 stiftedes Boldklubben Gladsaxe Hero, som en fusion mellem BK Hero og Gladsaxe Boldklub.

Referencer 

Etableret i 1932
Fodboldklubber under DBU København
Idrætsforeninger i Danmark
Gladsaxe
Slaget ved Detern

Slaget ved Detern (tysk: Schlacht von Detern) den 27. september 1426 markerede forspillet til det østfrisiske oprør mod tom Brok-familien i Østfrisland.

I løbet af slaget besejrede en østfrisisk bondearme under Focko Ukena og Sibet af Rüstringen Oldenborgs tropper, der blev indkaldt af høvdingen Ocko II tom Brok for at hjælpe ham, ærkebiskoppen af Bremen og greverne af Hoya, Diepholz og Tecklenburg, som havde belejret Detern. Focko Ukena - en tidligere håndlangere for Ocko - knuste den kombinerede Bremen-Oldenburg kavaleristyrke efter, at grev Dietrich af Oldenburg svigtede sine allierede under slaget. Grev Johann von Rietberg, den anden søn af Otto II af Rietberg og Conrad X af Diepholz faldt under kampen og ærkebiskop Nicholas af Oldenburg-Delmenhorst blev fanget men atter frigivet efter forhandlinger med Bremens byråd.

Noter 

Østfrisland
1426
Peter H. Gilmore

Peter Howard Gilmore (født 24. maj 1958 i New York) er en ypperstepræst for Church of Satan i San Francisco, og forfatter af The Satanic Scriptures

Han blev tildelt ypperstepræste-rollen i kirken af Magistra Blanche Barton i 2001.

Som repræsentant for den sataniske kirke, er Gilmore blevet interviewet af flere store amerikanske tv- og radioprogrammer om emnet satanisme.

Eksterne henvisninger 

 Om Gilmore på Church of Satans webside
 

Personer fra New York City
Essayister fra USA
Satanisme
Henry Taube

Henry Taube, Ph.D, M.Sc, B.Sc., FRSC (født 30. november 1915, død 16. november 2005) var en canadisk født amerikansk kemiker, der modtog nobelprisen i kemi i 1983 for "sit arbejde med mekanismerne i elektronoverførselsreaktioner, særligt i metalkomplekser." Han var den anden canadisk fødte kemiker, der modtog denne nobelpris, og han er fortsat den eneste nobelprismodtager fra Saskatchewan. Taube blev uddannet på University of Saskatchewan, og læste herefter en Ph.D fra University of California, Berkeley. Efterfølgende arbejdede han på Cornell University, University of Chicago og Stanford University.

Udover nobelprisen modtog Taube også andre store videnskabelige hæderspriser, inklusive Priestley Medal i 1985 og to Guggenheim Fellowships tidligt i hans karriere (1949 og 1955), samt adskillige æresdoktorater. Hans forskning omhandlede primært redoxreaktioner, overgangsmetaller og brugen af isotopmærkede forbindelser til at følge reaktioner. Han havde over 600 publikationer inklusive én bog, og han var vejleder for over 200 studerende i løbet af sin karriere.

Taube og hans kone havde tre børn, og hans søn Karl er antropolog på University of California Riverside.

Referencer 

Kemikere fra USA
Kemikere fra Canada
Nobelprismodtagere i kemi
Nobelprismodtagere fra USA
Nobelprismodtagere fra Canada
Professorer fra USA
Modtagere af Priestley Medal
Lego Ninjago

Lego Ninjago er en produktlinje produceret af den danske legetøjskoncern LEGO, der blev introduceret i 2011. Det er den første serie, som er baseret på ninjaer siden Lego Ninja ophørte i 2000. Det indeholder en del elementer fra det tidligere tema, men en af de primære forskelle er, at Lego Ninjago også indeholder en historie, der særligt bliver fortalt i tv-serien Ninjago: Masters of Spinjitzu.

Temaet blev hurtigt populært og var succesfuldt i de første par år, inden man planlagde at stoppe det i 2013. Efter en kort pause blev temaet genoplivet efter feedback fra fans, og det har været i produktion siden.

I serien er der også blevet produceret animationsfilmen Lego Ninjago Filmen fra 2017

Referencer

Eksterne henvisninger 
 Lego Ninjago på Brickset

Ninjago
Jagtsæson (film)

Jagtsæson er en dansk film fra 2019 og den blev instrueret af Tilde Harkamp.

Medvirkende 
 Lærke Winther som Marlene
 Mille Dinesen som Eva
 Lars Ranthe som Jan
 Stephania Potalivo som Bella
 Jon Lange som Peter
 Martin Bo Lindsten som Steen
 Rasmus Botoft som Anders
 Bertil Karlshøj Smith som Oliver
 Tommy Kenter som Godsejer
 Nana Abenaa Rytter Nielsen som receptionist

Eksterne henvisninger 
 

Danske film fra 2019
Komediefilm fra Danmark
Dansksprogede film
Bagsecg

Bagsecg (Bægsecg eller Bagsec) (død 8. januar 871) var en af lederne under de danske eller nordiske vikingenes invasion i England i 860'erne. Han blev i samtidige kilder omtalt som "kong" Bagsecg (samt en række andre stavemæssige varianter) og kan have været dansk konge efter kong Horik II (Hårek, Erik II eller Erik Barn) som menes at være død en gang efter 864. I 873 dukker andre danske konger (Halvdan) op i kilderne.. Bagsecg antages at have kommet til England og sluttet sig til Ragnarssønnerne (sønnerne til Ragnar Lodbrok) og vikinghæren som i engelske kilder betegnes som "The Great Heathen Army" (Den store hedenske hær) i 870 eller 871 og som havde invaderet store dele af Midt-England. Bagsecg er kendt fra omtale i engelske/saksiske kilder, men er ikke omtalt i kendte nordiske kilder.

Sammen med Halvdan Ragnarsson ledte Bagsecg invasionen i kongedømmet Wessex, men blev dræbt i Slaget ved Ashdown i januar 871 mod den vest-saksiske hær, der blev ledt af Æthelred af Wessex og dennes yngre bror Alfred, efterfølgende kendt som Alfred den store.. Æthelred og Alfreds sejr i dette slag og i slaget ved Edington i 878 førte til oprettelsen og formaliseringen af Danelagen, der begrænsede udbredelsen af det danske vikingerige i England.

Se også 
 Forhistoriske danske konger

Noter 

Personer fra vikingetiden
Regenter af Danmark
Danske konger der faldt i slag
Fornæs Pastorat

Fornæs Pastorat er et pastorat i Norddjurs Provsti, Århus Stift.

Pastoratet fik sit endelige navn i 2018 efter en sammenlægning af sogne i Norddjurs Provsti, der derved blev opdelt i tre store pastorater.

Sognepræst pr. 2020 er Sigrid Marcussen.

Pastoratet består af de 11 sogne:

Sogne 
 Enslev Sogn
 Gjerrild Sogn
 Grenaa Sogn
 Hammelev Sogn
 Hemmed Sogn
 Karlby Sogn
 Kastbjerg Sogn
 Rimsø Sogn
 Veggerslev Sogn
 Villersø Sogn
 Voldby Sogn

Kirker 
I pastoratet er der 12 kirker
 Enslev Kirke
 Gjerrild Kirke
 Grenaa Kirke
 Hammelev Kirke
 Hemmed Kirke
 Karlby Kirke
 Kastbjerg Kirke
 Rimsø Kirke
 Simon Peters Kirke
 Veggerslev Kirke
 Villersø Kirke
 Voldby Kirke

Referencer 

Pastorater i Århus Stift
Etableret i 2019
Associação Portuguesa de Desportos

Associação Portuguesa de Desportos, normalt kaldet Portuguesa eller Lusa, er en sportsklub og et fodboldhold fra São Paulo i delstaten São Paulo, Brasilien. Klubben blev grundlagt den 14. august 1920 af den portugisiske befolkning i byen .

Historie

Grundlæggelse 
Den 14. august 1920 (samme dag som slaget ved Aljubarrota i 1385) mødtes de fem Paulista-klubber, der repræsenterer det portugisiske samfund i São Paulo (Lusíadas Futebol Club, Portugal Marinhense, Associação Cinco de Outubro, Associação Atlética Marquês de Pombal og Esporte Club Lusitano ) i Salão da Câmara Portuguesa de Comércio for at fusionere og grundlagde Associação Portuguesa de Esportes. De valgte Portugals farver: grøn og rød. Klubben fusionerede med Mackenzie College i 1920 og blev derefter omdøbt til Mackenzie-Portuguesa.

1940'erne og 1950'erne 
I 1940 ændrede klubben navn til Associação Portuguesa de Desportos, dets nuværende navn. I 1956 købte Portuguesa fra São Paulo et stort stykke jord beliggende i grænserne mellem det nordøstlige og centrum af byen. I landet blev Canindé stadion bygget samt det officielle hovedkvarter og kontorer.

Nuværende trup

Referencer

Eksterne henvisninger 
 Officiel hjemmeside
 Site da Lusa, uofficielt websted

Fodboldklubber i Brasilien
Etableret i 1920
Hove Å

Hove Å ligger syd for Værebro Å, og har sit udspring mellem Katrinebjerg Hovedgård ved Sengeløse og cirka 300 meter vest for Tostholm Bro. Herfra løber den mod nord, indtil den ved Nybølle drejer mod vest. Åen løber langs kommunegrænsen mellem Høje Tåstrup og Egedal Kommune og i det nedre løb mod vest, i Roskilde Kommune

Åen modtager vand undervejs fra Råmosen i Ballerup og Porsemosen syd for Ledøje. Desuden fra Vasby Å, Spang Å og Nybølle Å, samt renset spildevand fra Kallerup Rensningsanlæg.

Hove Å løber gennem Østrup og Gundsømagle Søer og videre ud til Roskilde Fjord, hvor den udmunder nord for Saltvadgård ved Gerdrup, lidt syd for Jyllinge.

Det kan ikke udelukkes, at Hove Å i tidligere tider sammen Store Vejleå og via moserne ved Nybølle og Vridsløsemagle gav en sejlbar forbindelse mellem Køge Bugt og Roskilde Fjord.

Kilder og litteratur 

Bruno Wolff: Vandvejen til Måløv, 1988

Vandløb på Sjælland
Lokaliteter i Høje-Taastrup Kommune
Lokaliteter i Egedal Kommune
Lokaliteter i Roskilde Kommune
Kløvermarken (Espergærde)

Kløvermarken er en gade i Espergærde, som strækker sig fra Mørdrupvej i nord til Kofoed Anchersvej i syd. Gaden passerer Espergærde Station mod øst og Espergærdecentret mod vest. Fra Kløvermarken udgår Fredensvej, Nørremarken og Søndermarken.

Historie 
Indtil 2. verdenskrig udviklede Espergærde sig alene på østsiden af Kystbanen; vest for banen fandtes kun få udfaldsveje: Mørdrupvej i nord til Mørdrup, Stokholmsvej (opkaldt efter en gård vej vejen) og Tibberupvej i syd til Tibberup. Espergærde havde udviklet sig til Tikøb Kommunes største by, og befolkningsvæksten fortsatte efter krigen. Under disse forhold begyndte et nyt vejnet at udvikle sig vest for Kystbanen, i første omgang på områder nærmest ved stationen.

I 1947 stiftedes "Tikøb Kommunes Andelsboligforening", og denne ønskede at opføre 6 boligblokke i 2,5-3 og 4 etager i røde håndstrøgne mursten og med tegltag med halvvalm i gavlene. I 1953 blev der opført en ny etagebebyggelse på det vestlige hjørne mellem Mørdrupvej og Kløvermarken kaldet "Skovparken" med i alt 68 lejligheder. Karakteristisk for tiden blev denne opført med planlagte butikker i stueetagen i den ene af boligblokkene.

I årene 1956 og igen i 1959 blev der opført en ny etageboligbebyggelse mellem Kystbanen og Kløvermarken, henholdsvis 36 og 54 lejligheder på vegne af Espergærde Andelsboligforening. På samme tidspunkt begyndte planerne for byudvikling på vestsiden af Kløvermarken, kendt som "Den hvide By". I forbindelse hermed anlagdes en ny vej, Søndermarken, for at forbinde Kløvermarken med Hovvej mod vest og med et planlagt nyt butikscenter på hjørnet af Kløvermarken og Søndermarken.

Opførelsen af Espergærdecenteret begyndte i 1963, og første etape blev indviet i 1964. Centeret er senere blevet udvidet i flere omgange, således med anden etape i 1967. I forbindelse med centerets udvikling blev nogle huse bygget langs en sidevej til Kløvermarken, Stejlevej, nedrevet. Navnet Stejlevej skyldtes, at arealet i en periode havde været udnyttet af Espergærdes fiskere som stejleplads for tørring af fiskegarn.

Kløvermarken er fortsat en af byens vigtigste veje, blandt andet udnyttes den af flere buslinjer, som har endestation ved Espergærde Station.

Noter

Litteratur 
 Kjeld Damgaard & Sven Raagaard: Espergærde-Mørdrup-Tibberup før og nu; Espergærde Byforening 2014; 
 Birger Mikkelsen: Fiskerne - fra Kronborg hage til Sletten; Helsingør 1986; 

Espergærde
Veje i Danmark
Michael Jessen

Michael Jessen (født 4. april 1960 på Frederiksberg) er en dansk tidligere roer. Han repræsenterede Roforeningen KVIK

Jessen vandt, sammen med Lars Nielsen, Per Rasmussen og Erik Christiansen, bronze i firer uden styrmand ved OL 1984 i Los Angeles. Den danske båd blev i finalen kun besejret af New Zealand, der vandt guld, og af USA, der fik sølv. Det var den ene af seks danske medaljer ved legene. Jessen deltog også ved OL 1980 i Moskva, som del af den danske toer uden styrmand.

OL-medaljer 
 1984:  Bronze i firer uden styrmand

Referencer

Eksterne henvisninger 

Roere fra Danmark
Olympiske roere fra Danmark
Personer fra Frederiksberg
Olympiske bronzemedaljevindere fra Danmark
Deltagere for Danmark ved sommer-OL 1984
Lars Nielsen (roer)

Lars Nielsen (født 3. november 1960 i København) er en dansk tidligere roer. Han repræsenterede Roforeningen KVIK

Nielsen vandt, sammen med Michael Jessen, Per Rasmussen og Erik Christiansen, bronze i firer uden styrmand ved OL 1984 i Los Angeles. Den danske båd blev i finalen kun besejret af New Zealand, der vandt guld, og af USA, der fik sølv. Det var den ene af seks danske medaljer ved legene. Det var det eneste OL Nielsen deltog i.

OL-medaljer 
 1984:  Bronze i firer uden styrmand

Referencer

Eksterne henvisninger 

Roere fra Danmark
Olympiske roere fra Danmark
Personer fra København
Deltagere for Danmark ved sommer-OL 1984
Olympiske bronzemedaljevindere fra Danmark
Per Henrik Stisen Rasmussen

Per Henrik Stisen Rasmussen (født 2. februar 1959 i Svendborg) er en dansk tidligere roer. Han repræsenterede henholdsvis Svendborg Roklub og Hellerup Roklub.

Rasmussen vandt, sammen med Michael Jessen, Lars Nielsen og Erik Christiansen, bronze i firer uden styrmand ved OL 1984 i Los Angeles. Den danske båd blev i finalen kun besejret af New Zealand, der vandt guld, og af USA, der fik sølv. Det var den ene af seks danske medaljer ved legene. Rasmussen deltog også ved både OL 1980 i Moskva, i disciplinen dobbeltfirer, og ved OL 1988 i Seoul, i disciplinen dobbeltsculler, uden dog at vinde medalje ved nogen af disse lege.

OL-medaljer 
 1984:  Bronze i firer uden styrmand

Referencer

Eksterne henvisninger 

Roere fra Danmark
Olympiske roere fra Danmark
Personer fra Svendborg
Deltagere for Danmark ved sommer-OL 1984
Olympiske bronzemedaljevindere fra Danmark
Erik Christiansen (roer)

Erik Christiansen (født 20. september 1956 i København) er en dansk tidligere roer. Han repræsenterede Roforeningen Kvik.

Christiansen vandt, sammen med Michael Jessen, Lars Nielsen og Per Henrik Stisen Rasmussen, bronze i firer uden styrmand ved OL 1984 i Los Angeles. Den danske båd blev i finalen kun besejret af New Zealand, der vandt guld, og af USA, der fik sølv. Det var den ene af seks danske medaljer ved legene. Christiansen deltog også ved OL 1980 i Moskva, som del af den danske toer uden styrmand, der ikke nåede finalen.

Erik Christiansen blev uddannet cand.med. fra Københavns Universitet i 1986.

OL-medaljer 
 1984:  Bronze i firer uden styrmand

Referencer

Eksterne henvisninger 

Roere fra Danmark
Olympiske roere fra Danmark
Personer fra København
Olympiske bronzemedaljevindere fra Danmark
Deltagere for Danmark ved sommer-OL 1984
John Beattie

John M. Beattie (født 9. april 1957 i London, England) er en engelsk tidligere roer.

Beattie vandt en bronzemedalje for Storbritannien i firer uden styrmand ved OL 1980 i Moskva. De tre øvrige medlemmer af båden var Ian McNuff, David Townsend og Martin Cross. Den britiske båd kom ind på tredjepladsen i finalen, hvor Østtyskland vandt guld, mens Sovjetunionen tog sølvmedaljerne. Han deltog også ved OL 1984 i Los Angeles, som del af den britiske toer uden styrmand, der sluttede på 12. pladsen.

Beattie vandt desuden en VM-bronzemedalje i firer uden styrmand ved VM 1978 i New Zealand.

OL-medaljer 
 1980:  Bronze i firer uden styrmand

Referencer

Eksterne henvisninger 

Roere fra Storbritannien
Personer fra London
Ian McNuff

Ian T. McNuff (født 10. marts 1957 i London, England) er en engelsk tidligere roer.

McNuff vandt en bronzemedalje for Storbritannien i firer uden styrmand ved OL 1980 i Moskva. De tre øvrige medlemmer af båden var John Beattie, David Townsend og Martin Cross. Den britiske båd kom ind på tredjepladsen i finalen, hvor Østtyskland vandt guld, mens Sovjetunionen tog sølvmedaljerne. Det var det eneste OL han deltog i.

McNuff vandt desuden en VM-bronzemedalje i firer uden styrmand ved VM 1978 i New Zealand.

OL-medaljer 
 1980:  Bronze i firer uden styrmand

Referencer

Eksterne henvisninger 

Roere fra Storbritannien
Personer fra London
David Townsend

David G. H. Townsend (født 28. august 1955 i Birmingham, England) er en engelsk tidligere roer.

Townsend vandt en bronzemedalje for Storbritannien i firer uden styrmand ved OL 1980 i Moskva. De tre øvrige medlemmer af båden var John Beattie, Ian McNuff og Martin Cross. Den britiske båd kom ind på tredjepladsen i finalen, hvor Østtyskland vandt guld, mens Sovjetunionen tog sølvmedaljerne. Han deltog også i samme disciplin ved OL 1976 i Montreal, hvor briterne endte på 12. pladsen.

Townsend vandt desuden en VM-bronzemedalje i firer uden styrmand ved VM 1978 i New Zealand.

OL-medaljer 
 1980:  Bronze i firer uden styrmand

Referencer

Eksterne henvisninger 

Roere fra Storbritannien
Personer fra Birmingham
Martin Cross

Martin Patrick Cross (født 19. juli 1957 i London, England) er en engelsk tidligere roer og olympisk guldvinder.

Cross vandt en bronzemedalje for Storbritannien i firer uden styrmand ved OL 1980 i Moskva. De tre øvrige medlemmer af båden var John Beattie, Ian McNuff og David Townsend. Den britiske båd kom ind på tredjepladsen i finalen, hvor Østtyskland vandt guld, mens Sovjetunionen tog sølvmedaljerne. Fire år senere, ved OL 1984 i Los Angeles, vandt han en guldmedalje i disciplinen firer med styrmand, som makker til Richard Budgett, Andy Holmes, Steve Redgrave og Adrian Ellison. Han deltog også ved både OL 1988 i Seoul og ved OL 1992 i Barcelona.

Cross vandt desuden en VM-bronzemedalje i firer uden styrmand ved VM 1978 i New Zealand.

OL-medaljer 
 1984:  Guld i firer med styrmand
 1980:  Bronze i firer uden styrmand

Referencer

Eksterne henvisninger 

Roere fra Storbritannien
Personer fra London
Raul Arnemann

Raul Arnemann (født 23. januar 1953 i Pärnu, Sovjetunionen) er en estisk tidligere roer.

Arnemann vandt en bronzemedalje for Sovjetunionen i firer uden styrmand ved OL 1976 i Montreal. De tre øvrige medlemmer af båden var Nikolaj Kuznetsov, Valerij Dolinin og Anusjavan Gassan-Dzjalalov. Den sovjetiske båd kom ind på tredjepladsen i finalen, hvor Østtyskland vandt guld, mens Norge tog sølvmedaljerne. Det var det eneste OL han deltog i.

Arnemann vandt desuden tre VM-sølvmedaljer gennem karrieren. To i firer uden styrmand (i 1974 og 1975) og én i otter (i 1977).

OL-medaljer 
 1976:  Bronze i firer uden styrmand

Referencer

Eksterne henvisninger 

Roere fra Estland
Roere fra Sovjetunionen
Personer fra Pärnumaa